আজকাল নিজেকে বড্ড অসহায় আর নিঃসংগ মনে হয়  হাজার কথার ঘুরপাক মনে;  কিন্তু  কাউকে বলা হয়ে উঠেনা  অব্যক্ত কথামালার যন্ত্রণায় ভূগি।    মানুষের ভিড়ে নাকি হাটা যায়না,  শব্দে কান পাতা যায়না-  তবুও অদ্ভুত এই আমি মানুষের নাগাল  পাইনা; কিংবা দেখাই হয়ে উঠেনা  আমার দুচোখে যেন  একটা আধার স্থায়ী আবাস গড়ে!    আমার ইচ্ছের অপূর্ণতা, আমার অব্যক্ত কথামালা  স্বপ্নভংগের বেদনা আর কাংখিত মানুষের স্বল্পতা  বড্ড পীড়া দেয়;  অযথা উড়াউড়ি করে আবৃত মন আকাশে  শাসনহীন কিংবা অবাধ্য সব;  আমি যেন কি একটা মনোরোগে ভূগি।    একটা  মনোরোগকে পুষে রাখার যন্ত্রণা কিংবা  দায় ও আমার জানা আছে;  বেওয়ারিশ আরো কিছু উদ্ভট চিন্তার জন্ম  একটা অভিভাবকহীন সমাজ আর  উদ্ভট একটা দুনিয়া -  বিকৃত সব বিশ্বাসবোধ আমার পাশে;    ধূর, ছাই!  আমি কিচ্ছুই ভালোভাবে ভাবতে পারিনা।